15. december 2017

17/00312-9

# CFU’s generelle krav ved aftale- og overenskomstforhandlingerne 2018

Løn

1. Procentuelle generelle lønstigninger, der matcher den private lønudvikling
2. En mekanisme der sikrer parallelitet mellem den statslige og den private lønudvikling
3. Der afsættes midler til organisationsforhandlinger
4. Der afsættes midler til forhøjelse af lokallønspuljer
5. Ophævelse af cheflønspuljebegrænsningen og forhøjelse af cheflønspuljen for dommere mv. i bilag 1
6. Forbedrede vilkår for lærlinge, elever, praktikanter mv. i staten
7. Forbedring af lønberegningsreglerne (ansættelse på brudte datoer)
8. Mulighed for udligningstillæg for ansatte på nye lønsystemer ved institutioners flytning

Rammeaftale om nye lønsystemer

1. Forbedringer af rammeaftalen om nye lønsystemer og etablering af et uafhængigt lønnævn

Fritvalgskonto

1. Indførelse af en fritvalgskonto, hvor der foruden løn og pension også indgår elementer af frihed

Arbejdstid

1. Eksplicitering af retten til betalt spisepause
2. Fridag på 5. juni samt 24. og 31. december
3. Der skal indgås en rammeaftale om lokale flextidsaftaler
4. Der skal indgås aftale om varsling for omlæggelse af arbejdstiden med sanktionsbestemmelser, hvis varslet ikke overholdes

Seniorvilkår

1. Bedre og mere fleksible rettigheder for seniorer med henblik på fastholdelse
2. Forbedring af retræteordninger med hjemmel til pensionsforbedringer

TR-aftalen

1. Forbedring af TR’s muligheder for at udøve sit hverv
2. Forbedring af TR’s vilkår

Samarbejdsaftalen

1. Styrkelse af det fælles ansvar for Samarbejdssekretariatets og Samarbejdsnævnets virksomhed
2. Større forpligtelser i samarbejdsudvalgenes opgaver og tilpasning af samarbejdsudvalgsstrukturen til nye institutionsformer

Folkekirken

1. Folkekirken skal omfattes af SU-aftalen
2. Forbedringer af TR-ordningerne i Folkekirken

Psykisk arbejdsmiljø

1. Psykisk arbejdsmiljø skal være et indsatsområde på arbejdspladsen.

Kompetenceudvikling

1. Fælles finansiering af den fælles indsats vedr. kompetenceudvikling
2. Den fælles indsats vedr. kompetenceudvikling omlægges således, at der lægges større vægt på individuelle rettigheder til kompetenceudvikling

Leder/chefområdet

1. Ændringer af åremålsaftalen
2. Harmonisering af opsigelses- og fratrædelsesvilkår for chefer, der ikke er omfattet af rammeaftale om kontraktansættelse

Fælles regelsæt

1. Sygdom, der er opstået under afspadsering, skal være hindring for afspadsering
2. Forbedrede forhold i forbindelse med uansøgt afsked
3. Ret til at søge a-kasse ved afsked

Ferieaftalen

1. Der skal indgås ny aftale om ferie med henblik på implementering af den nye ferielov
2. Arbejdsgiveren skal betale for lægelig dokumentation ved sygdom opstået under ferie
3. Forhøjelse af den særlige feriegodtgørelse

Barsel, adoption, omsorgsdage

1. Forhøjelse af 7 års aldersgrænsen i forbindelse med retten til omsorgsdage i henhold til barselsaftalen
2. Ret til to hele fraværsdage i forbindelse med barns sygdom, eksklusiv hjemkaldelsesdagen
3. Aftale om tjenestefrihed af familiemæssige årsager forbedres
4. Ret til tjenestefrihed, når den ansatte er bevilget kommunal ansættelse til pasning af nærtstående med betydelig og varigt nedsat fysisk og psykisk funktionsevne eller indgribende kronisk eller langvarig lidelse

Tryghed

1. Krav om ét ansættelsessted og bedre vilkår ved (ud)flytning
2. Bedre vilkår ved (ud)flytning
3. Forbedrede vilkår for tidsbegrænset ansatte herunder vikarer og begrænsning af mulighederne for tidsbegrænset ansættelse

Gruppeliv

1. Forhøjelse af dækningerne i gruppelivsordningerne

Andet

1. Forbedring af reglerne om flyttegodtgørelse
2. For tjenesterejser, hvor den samlede transport strækker sig over flere døgn, og tjenesten måske derved deles i forbindelse med transit, medregnes hvert døgn som rejsetid
3. Forbedring af grundlaget for den faste varmesats
4. Retsstillingen vedrørende ophavsrettigheder skal kodificeres i overenskomster og aftaler, således at arbejdsgiveren kun får del i ophavsretten, hvis det er nødvendigt for arbejdsgiverens sædvanlige virksomhed, eller hvis der indgås en lokalaftale
5. Den danske model: Der aftales en dialog mellem parterne på det offentlige område med særlig fokus på konfliktløsning i forbindelse med overenskomstfornyelsen. Dialogen føres med henblik på at styrke den danske model på det offentlige område

Uden for aftaleområdet

1. Procentregulering af tjenestemandspensioner og efterindtægt fastsættes til den del af rammen ved OK18, der afsættes til egentlige lønformål (generelle lønstigninger, organisationspuljer, puljer til lokal- og chefløn mv.)
2. Overenskomstdækning af timelønnet undervisning

Forbeholdskrav

1. Der tages forbehold for fremsættelse af krav i forlængelse af udfaldet af verserende sager for domstole eller voldgiftsretter.
2. Der tages forbehold for fremsættelse af krav, der følger ændringer på det øvrige arbejdsmarked eller i lovgivningen.